Павел Матеев
Мечтая

chitanka.info

Мечтая сутрин до теб да се будя,

мечтая първото кафе да ти поднеса,

ти ме спаси от мрачна заблуда,

ти си моя чакан сън и мойта мечта.

Мечтая денем да те целувам,

мечтая за теб, когато навън пак вали,

ти подари ми щастливата лудост,

ти си моя искрен смях и мойте сълзи.

Мечтая вечер да те прегърна,

мечтая нощем един до друг да заспим,

ти позволи красотата да зърна,

ти си мойта луна и мойте звезди.

Мечтая да бъдеш винаги с мене,

мечтая теб да обичам, моя любима,

ти си сърдечното мое копнение,

ти си моето лято и моята зима.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.